钦定古今图书集成/明伦汇编/氏族典/第463卷 > 《廖用贤尚友录》 > 傅喜
## 钦定古今图书集成/明伦汇编/氏族典/第463卷 > 《廖用贤尚友录》 > 傅喜

按《汉书傅喜传》：“喜字稚游，河内温人也。哀帝祖母定
陶傅太后从父弟。少好学，有志行。哀帝立为太子，成
帝选喜为太子庶子。哀帝即位，以喜为卫尉，迁右将
军。傅太后与政，喜数谏之，于是赐喜黄金，以光禄大
夫养病。大司空何武等皆上书，言喜行义修洁，忠诚
忧国，一旦遣归，众庶失望，乃拜大司马，封高武侯。”傅
太后欲称尊号，喜执正不顺，遂策免喜。平帝即位，王
莽用事，遣就国，以寿终，赐谥“贞。”